אנה סהלסטיין

אנה סהלסטיין (בפינית: Anna Sahlstén;  22 בספטמבר 1859 - 21 באוגוסט 1931 ) הייתה ציירת פינית; ידועה בעיקר בזכות דיוקנאות וסצינות ז'אנר.

ביוגרפיה 
אביה, קלאס וילהלם סהלסטיין (1826–1897), היה יועץ ממשלתי, שלימים הפך לסופר. אמה הייתה אדלה אליזבת היינריקוס. כשאנה הייתה בת שמונה, עברה משפחתה להלסינקי, שם למדה בבית ספר לבנות; קיבלה את התעודה שלה בשנת 1877. לאחר מכן למדה בבית הספר לציור של החברה הפינית מ-1877 עד 1880, ולאחר מכן בבית ספר פרטי שהופעל על ידי אדולף פון בקר, מ-1880 עד 1882.

סהלשטיין נסעה לפריז ב-1884, שם למדה באקדמיה קולרוסי, מ-1884 עד 1885 ולאחר שקיבלה שוב מלגה חדשה בשנים 1889–1890. מוריה שם כללו את גוסטב-קלוד-אטיין קורטואה, פול-לואי דלאנס וז'אן-אנדרה ריקסנס. במהלך סיור לימודי בשנת 1896, היא ביקרה בברלין ובסנקט פטרבורג.

היא החלה ללמד בגיל עשרים ואחת ועבדה כמורה לציור בבית ספר תיכון מ-1882 עד 1926.  היא ייסדה את אגודת המורים הפינית לציור ב-1906 ופעלה כנשיאה הראשון 1906–1926. היא גם הקימה את המגזין של העמותה, "סטילוס".

לאחר שפרשה מהוראה, היא כתבה מחזה לילדים, וגם פיתחה תוכנית לעזור לילדים לקבל אוכל בבית הספר. ב-1929 היא עבדה על ציורי דת בכנסייה בלפווארה.

רוב יצירותיה הן סצנות עממיות של אנשים בעבודה, בכנסייה או בביתם. מאוחר יותר היא שילבה אלמנטים הומוריסטיים בעבודתה. ציוריה של סבתות שותות קפה שימשו את חברת פאוליג, על מותג קפה שנקרא על שמה.

גלריה

קישורים חיצוניים

הערות שוליים 

פינים
ילידות 1859
נפטרים ב-1931
אמנים פינים